ब्राज़ील की सरकारी प्रसारण सेवा ग्लोबो टीवी ने ये जानकारी दी है. ब्राज़ील की टीम के ख़राब प्रदर्शन के बाद माना जा रहा था कि स्कोलारी इस्तीफ़े की पेशकश करेंगे.वैसे स्कोलारी का कोच के तौर पर अनुबंध विश्व कप के बाद समाप्त होना ही था लेकिन ग्लोबो टीवी की दी गई जानकारी के मुताबिक़ सोमवार शाम तक ब्राज़ील फ़ुटबॉल फ़ेडरेशन स्कोलारी का इस्तीफ़ा मंज़ूर कर लेगा.एक ब्राज़ीलियन वेबसाइट यूओएल न्यूज़ ने भी ब्राज़ील फ़ुटबॉल फ़ेडरेशन के सूत्रों के हवाले से स्कोलारी के इस्तीफ़े की पुष्टि की.ब्राज़ील की टीम सेमीफ़ाइनल में जर्मनी से 7-1 से हार गई थी जो विश्व कप के इतिहास में उसकी सबसे बड़ी हार थी.इसके बाद तीसरे और चौथे स्थान के लिए हुए मुक़ाबले में भी नीदरलैंड्स ने ब्राज़ील को 3-0 से मात दी थी. उसके बाद स्कोलारी पर अपना पद छोड़ने का दबाव लगातार बढ़ रहा था.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)